Определение на Съда (осми състав) от 11 февруари 2021 г. — Raiffeisen Bank International
(Дело C‑329/20)
„Преюдициално запитване — Конкуренция — Забрана на злоупотребата с господстващо положение — Несправедливи условия за търговия — Договор за ипотечен кредит, деноминиран в чуждестранна валута и сключен от банка със съдружниците в предприятие — Недействителност — Погасяване на правото на иск — Член 53, параграф 2 и член 94 от Процедурния правилник на Съда — Явна недопустимост — Съдържание на преюдициалното запитване — Липса на достатъчно сведения за причините, поради които е необходим отговор на поставените въпроси“
1.      Преюдициални въпроси — Допустимост — Необходимост от предоставяне на Съда на достатъчно точни сведения за фактическия и правен контекст — Обхват на задължението в областта на конкуренцията — Недостатъчно точни данни за този контекст — Явна недопустимост
(член 267 ДФЕС; член 53, параграф 2 и член 94 от Процедурния правилник на Съда)
(вж. т. 18—21, 32—36 и 38)
2.      Господстващо положение — Съответен пазар — Определяне — Критерии
(член 102 ДФЕС)
(вж. т. 24—26)
3.      Конкуренция — Господстващо положение — Индивидуално или колективно господстващо положение — Понятие — Критерии за преценка
(член 102 ДФЕС)
(вж. т. 28—31)
Диспозитив
Преюдициалното запитване, отправено от Sąd Okręgowy w Słupsku (Окръжен съд Слупск, Полша) с акт от 8 юли 2020 г., е явно недопустимо.